અમદાવાદના ગોમતીપુરમાં રહેતા હોમગાર્ડના જવાન ભરતભાઈ પરમારના દીકરા ધ્રુવ પરમારે શનિવારે ઘરમાં ફાંસી ખાઈને આત્મહત્યા કરી લીધી હતી. સ્થાનિક લોકોના જણાવ્યા મુજબ પોલીસે પીસીઆર વેનમાં બેસાડી લાફા માર્યા હતા. અને આ બાબતનું ધ્રુવને માઠુ લાગી ગયું હતું. આથી તેણે આપઘાત કરી લેતા વિસ્તારમાં તંગદિલી છવાઈ હતી. કિશોરના પરિવાર અને સ્થાનિકોએ ધ્રુવની લાશ રસ્તા પર મૂકીને પોલીસકર્મીઓ સામે ગુનો દાકલ કરવા હોબાળો મચાવ્યો હતો. હોબાળા બાદ અજાણ્યા પોલીસ કર્મચારીઓ સામે 305 અને 306 મુજબ ગુનો દાખલ કરવામાં આવ્યો છે. ગોમતીપુરમાં આ બનાવને પગલે ભારેલા અગ્નિ જેવો માહોલ છે.